stanford-oval/wikipedia huggingface dataset:
นิวส์ (วงดนตรี)

| NEWS |
| --- | --- |
ที่เกิด: กรุงโตเกียว ประเทศญี่ปุ่น
แนวเพลง: เจ-ป็อป
ช่วงปี: 2003-ปัจจุบัน (21 ปี)
ค่ายเพลง: Johnny's Entertainment

สมาชิก: โคยาม่า เคอิจิโร่ มาสึดะ ทาคาฮิสะ คาโต้ ชิเงอากิ
อดีตสมาชิก: โมริอุจิ ทาคาฮิโระ  อุจิ ฮิโรกิ  คุซาโนะ ฮิโรโนริ  นิชิคิโดะ เรียว  ยามาชิตะ โทโมฮิสะ เทโกชิ ยูยะ

เว็บไซต์: Johnny's net Johnny's Entertainment
นิวส์ (NEWS ย่อมาจาก North, East, West, South) คือกลุ่มศิลปินชาวญี่ปุ่นที่ได้รับการเดบิวต์จากทางต้นสังกัด Johnny's Entertainment ฟอร์มวงเมื่อวันที่ 15 กันยายน 2003 เพื่อร้องเพลงธีมให้กับงาน Japan VolleyBall Cup 2003 โดยครั้งแรกมีสมาชิกด้วยกันถึง 9 คน ออกซิงเกิลแรกในเดือนพฤศจิกายน ปี 2003 ที่ชื่อว่า NewS Nippon แต่ในเดือนธันวาคมปีเดียวกัน Moriuchi Takahiro สมาชิกที่อายุน้อยที่สุดของวงได้ขอลาออก และให้เหตุผลว่า "ต้องการให้เวลากับการเรียนมากกว่านี้" แต่ทั้ง 8 คนของนิวส์ก็ยังคงมีผลงานออกมา จนถึง กรกฎาคมปี 2005 Uchi Hiroki ถูกพักงานเนื่องจาก ดื่มเหล้าในขณะที่อายุไม่ถึง 20 และ มกราคมปี 2006 Kusano Hironori ก็ถูกพักงานจากเหตุผลเดียวกัน แต่สมาชิกที่เหลือก็ยังคงทัวร์คอนเสิร์ตด้วยกัน 6 คน และหลังจากจบการทัวร์คอนเสิร์ตในเดือนเมษายน ก็มีคำสังพักงานในนามของ NEWS จนถึงสิ้นปี 2006
NEWS ได้กลับมาทำงานร่วมกันอีกครั้ง ตั้งแต่วันที่ 31 ธันวาคม 2006
7 ตุลาคม 2011 Yamashita Tomohisa และ Nishikido Ryo ประกาศถอนตัวอย่างเป็นทางการจากวง NEWS โดยที่ Yamashita Tomohisa แยกไปเป็นศิลปินเดี่ยว และ Nishikido Ryo ย้ายไปทำงานกับ Kanjani 8 อย่างถาวร
ในวันที่ 19 มิถุนายน 2020 เว็บไซต์จอห์นนีส์ เน็ท ได้ลงข่าวแถลงการณ์ว่า สมาชิก เทโกชิ ยูยะ ได้ออกจากค่าย และวงนิวส์จะดำเนินต่อไปด้วยสมาชิก 3 คนที่เหลือ  นับเป็นการสิ้นสุดของยูนิตย่อย เทโกมัส อีกด้วย ทั้งนี้เทโกชิ ได้เปิดบัญชีทวิตเตอร์ และบัญชีอินสตาแกรมขึ้นในวันเดียวกัน โดยมีแถลงการณ์ส่วนตัว และการชี้แจงต่อแฟนคลับอีกด้วย
สมาชิก

โคยาม่า เคอิจิโร่ 小山 慶一郎 (Koyama Keiichiro)
มาสึดะ ทาคาฮิสะ 増田 貴久 (Masuda Takahisa)
คาโต้ ชิเงอากิ 加藤 シゲアキ (Kato Shigeaki)
อดีตสมาชิก

อุจิ ฮิโรกิ 内 博貴 (Uchi Hiroki) (สมาชิกของ KANJANI 8)
คุซาโนะ ฮิโรโนริ 草野 博紀 (Kusano Hironori)
โมริอุจิ ทาคาฮิโระ 森内 貴寛 (Moriuchi Takahiro) ONE OK ROCK
นิชิคิโดะ เรียว 錦戸 亮 (Nishikido Ryo) (สมาชิกของ KANJANI 8)
ยามาชิตะ โทโมฮิสะ 山下 智久 (Yamashita Tomohisa)
เทโกชิ ยูยะ 手越 祐也 (Tegoshi Yuya)
ผลงาน

บทความหลัก: รายชื่อผลงานของวงนิวส์
ผลงาน > ซิงเกิล

[2003.11.07] NewS Nippon (NEWSニッポン)
[2004.05.12] Kibou ~Yell~ (希望～Yell～)
[2004.08.11] Akaku Moyuru Taiyou (紅く燃ゆる太陽 )
[2005.03.16] Cherish (チェリッシュ)
[2005.07.13] TEPPEN
[2006.03.15] Sayaendou (サヤエンドウ)
[2007.03.21] Hoshi wo Mezashite (星をめざして)
[2007.11.07] weeek
[2008.02.27] Taiyo no Namida (太陽のナミダ)
[2008.05.08] SUMMER TIME
[2008.10.01] Happy Birthday
[2009.04.29] Koi No ABO
[2010.03.31] Sakura Girl
[2010.11.03] Fighting man
[2012.07.18] Chankapāna
[2012.12.12] World Quest/Pokopon Pekōrya
[2014.06.11] ONE -for the win-
[2015.01.07] KAGUYA
[2015.06.24] Chumu Chumu (チュムチュム)
[2016.01.20] Hikari no Shizuku - Touch
[2016.07.13] Koi o shiranai kimi e (恋を知らない君へ)
[2017.02.08] EMMA
[2018.01.17] LPS
[2018.06.27] BLUE
[2018.09.12] 生きろ
[2019.06.12] トップガン/ Love Story
[2020.12.23] Beautiful Day / Chincha UMakka / Canaria (ビューティフル/チンチャうまっか/カナリヤ)
[2021.06.30] BURN
ผลงาน > สตูดิโออัลบั้ม

Touch
Pacific
Color
Live
NEWS
White
QUARTETTO
NEVERLAND
EPCOTIA
WORLDISTA
STORY
Ongaku
NEWS EXPO
JAPANEWS
ผลงาน > ดีวีดี

NEWS Nippon 0304
Summary of Johnny's World (with KAT-TUN and Ya-Ya-Yah)
Never Ending Wonderful Story DVD
NEWS Concert Tour Pacific 2007-2008: The First Tokyo Dome Concert
NEWS Winter Party Diamond
NEWS Live Live Live Tour 2010
NEWS LIVE TOUR 2012 ~Utsukushii Koi ni Suru yo~
NEWS 10th Anniversary at Tokyo Dome
NEWS LIVE TOUR 2015 WHITE
ผลงาน > ซิงเกิ้ลดีวีดี

四銃士 (Yonjyushi)
ผลงาน > รายการโทรทัศน์

ปัจจุบัน นิวส์ได้รับมอบหมายให้เป็นพิธีกรในรายการโทรทัศน์หลายรายการ โดยมีทั้งรายการประจำและรายการไม่ประจำ รวมทั้งรับหน้าที่เดี่ยว กลุ่ม หรือคู่ ดังนี้
ผลงาน > รายการโทรทัศน์ > แล็บเพี้ยน

รายการแล็บเพี้ยน (ญี่ปุ่น: 変ラボ; โรมาจิ: Hen Rabo) สมาชิกในวงทั้งสี่คนจะสลับกันออกไปทำการทดลองที่แตกต่างกันออกไป โดยนิยามของรายการคือ จะทำการทดลองที่ไม่เคยมีใครทำมาก่อนอย่างจริงจัง และให้คำตอบที่ไม่เคยมีใครตอบมาก่อน ตอนท้ายของการทดลองจะมีการตัดสินว่าการทดลองนั้นมีประโยชน์ต่อมวลมนุษย์ชาติในอนาคตหรือไม่ โดยการประเมินนั้นมีทั้งสิ้น 3 ระดับ ได้แก่ ใช้งานได้ , ไปทำมาใหม่ และ ล้มเหลว นอกจากนี้ตอนท้ายของรายการจะมีช่วง ห้องทดลองหลังเลิกเรียน ที่สมาชิกของวงทั้งสี่คนและคุณบากะริทึ่ม จะมาถกเถียง พูดคุย เกี่ยวกับอนาคตของแล็บเพี้ยน หรือทำการทดลองเล็กๆน้อยๆเกี่ยวกับเทคโนโลยีใหม่ๆกัน
สำหรับรายการแล็บเพี้ยนนั้นออกอากาศทางช่อง Nippon TV ทุกวันพฤหัสบดี เวลา 0:59-1:29 น. (ตามเวลาประเทศญี่ปุ่น) โดยเทปในวันพฤหัสบดีที่ 29 กันยายน 2559 เป็นเทปสุดท้าย โดย โคยาม่า หัวหน้าวงกล่าวว่ารายการนี้เป็นรายการสองไตรมาสเท่านั้น และหลังจากนี้ยังอาจมีรายการใหม่อีก
ทั้งนี้ตั้งแต่เทปแรกถึงเทปสุดท้ายได้รับเรทติ้งในแต่ละตอนดังนี้ 3.2→2.1→2.9→3.2→2.3→2.9→2.6→2.3→2.9→2.7→2.3→2.6→1.9→2.7→1.8→3.3→1.7→2.0→3.3→1.8→3.6 →2.9→2.5→2.6
ผลงาน > รายการโทรทัศน์ > เดอะโชเนนคลับพรีเมี่ยม

รายการเดอะโชเนนคลับพรีเมี่ยม (ญี่ปุ่น: ザ少年倶楽部プレミアム; โรมาจิ: Za shōnen kurabu puremiamu) ในช่วงแรกของรายการจะให้สมาชิกสองคนในวงออกไปทำภารกิจแข่งขันกัน ในช่วงต่อมาคือ Johnny's Judge จะเชิญแขกรับเชิญในค่ายจอห์นนี่มาขึ้นศาลพิจารณาคดีโดยนิวส์จะทำหน้าที่เป็นอัยการฟ้องข้อหาแก่จำเลย โดยมีนักแสดงตลกหรือแขกรับเชิญอื่นเป็นผู้พิพากษา มักมีข้อกล่าวหาเป็นสิ่งที่นิวส์สงสัยในตัวแขกรับเชิญ ในขณะเดียวกันจะมีโชว์เพลงของวงที่มาเป็นแขกรับเชิญคั่นระหว่างนั้นด้วยก็ได้ หากผู้พิพากษาตัดสินว่าจำเลยคนใดมีความผิด ในตอนท้ายจะมีบทลงโทษแก่จำเลยเป็นรายๆไป ช่วงต่อมาจะเป็นช่วงพูดคุยข่าวเกี่ยวกับกิจกรรม คอนเสิร์ตในค่ายจอห์นนี่ พรีเมี่ยมนิวส์ สำหรับในช่วงสุดท้ายของรายการจะเป็นช่วงการแสดงเพลงต่างๆของนิวส์ หรือการแสดงเมดเล่ย์อื่นๆที่นิวส์ต้องการทำในแต่ละเทป โดยอาจนำศิลปินอื่นๆมาร่วมด้วย ในบางตอนอาจเปลี่ยนแปลงช่วงใดช่วงหนึ่ง หรืออาจมีช่วงใหม่ก็ได้ รายการโชเนนคลับพรีเมี่ยมนั้นออกอากาศทางช่อง NHK BS Premium ทุกวันพุธที่สามของแต่ละเดือน เวลา 20:00-20:59 น.  (ตามเวลาประเทศญี่ปุ่น) ออกอากาศซ้ำในวันศุกร์ถัดมา เวลา 18:00-18:59 น. (ตามเวลาประเทศญี่ปุ่น) โดยนิวส์จะเป็นพิธีกรหลักจนถึงเดือนมีนาคม พ.ศ. 2562 เป็นตอนสุดท้าย โดยหลังจากนี้จะเป็นวง Kis-My-Ft2 เป็นพิธีกรหลักต่อไป
ผลงาน > รายการโทรทัศน์ > 24-HOUR TELEVISION 39 "LOVE SAVES THE EARTH"

รายการ 24 Hour หรือ“24 jikan terebi” (ญี่ปุ่น: 24 時間テレビ 39 愛は地球を救う; โรมาจิ: 24-Jikan terebi 39 aihachikyūwosukuu) เป็นรายการพิเศษประจำปี จากช่อง NTV จัดทำขึ้นเพื่อนำเงินที่ได้จากการบริจาคในรายการไปช่วยเหลือบุคคลต่างๆ รวมไปถึงสะท้อนเรื่องราวของบุคคลผู้พิการที่ใช้ชีวิตอยู่ในสังคม รายการดังกล่าวเป็นที่นิยมของแฟนคลับช่อง NTV โดยในแต่ละปี จะมีการหมุนเวียน เปลี่ยนเมนหลักของรายการเพื่อดำเนินรายการในรูปแบบที่แตกต่างกัน โดยในปี พ.ศ. 2559 นั้นวงนิวส์ได้รับหน้าที่เป็นพิธีกรหลักในการดำเนินรายการนี้ หลังจากที่เคยได้รับหน้าที่นี้มาแล้วเมื่อปี พ.ศ. 2552 ธีมที่จะใช้ในการดำเนินรายการคือ “Love ~ this is my way of life ~” หรือ ความรักคือเส้นทางชีวิตของฉัน ออกอากาศเป็นเวลา 24 ชั่วโมงในวันเสาร์ที่ 27-28 สิงหาคม พ.ศ. 2559 ทางช่อง NTV นอกจากนี้ยังมีละครพิเศษเรื่อง โมโมกุโนะ โยชิโนริ เซนเซย์ ฮิคาริโอ๊ะ อุชินัตเตะ โคโคโระก๊ะ มิเอะเตะ (ญี่ปุ่น: 盲目のヨシノリ先生～光を失って心が見えた～; โรมาจิ: Moumoku no Yoshinori-sensei ~ Hikari wo ushinatte kokoro ga miete) ซึ่งมีสมาชิกในวงอย่าง คาโต้ ชิเงอากิ ร่วมแสดงด้วย โดยรับบทเป็นโยชิโนริเซนเซย์ มาจากเค้าโครงเรื่องจริงของครูมัธยมผู้หนึ่ง สำหรับละครนั้นออกอากาศประมาณ 21:00-21:54 น. (ตามเวลาประเทศญี่ปุ่น) ทางช่อง NTV ในวันเสาร์ที่ 27 สิงหาคม พ.ศ. 2559
ผลงาน > รายการโทรทัศน์ > นิวส์ นะ ฟุตาริ

รายการนิวส์ นะ ฟุตาริ (ญี่ปุ่น: NEWSな２人; โรมาจิ: Nyūsuna futari) ออกอากาศทางช่อง TBS Network ในวันศุกร์ เวลา 0:50-1:20 น. (ตามเวลาประเทศญี่ปุ่น) ดำเนินรายการโดย โคยาม่า เคอิจิโร และ คาโต้ ชิเงอากิ
ผลงาน > รายการโทรทัศน์ > ฮะคุเนะทสึ ไลฟ์ วิวิตโตะ

รายการฮะคุเนะทสึ ไลฟ์ วิวิตโตะ (ญี่ปุ่น: 白熱ライブビビット; โรมาจิ: Hakunetsu raibubibitto) ออกอากาศทางช่อง TBS Network ในวันศุกร์ เวลา 8:00-9:55 น. (ตามเวลาประเทศญี่ปุ่น) โดย คาโต้ ชิเงอากิ เป็นพิธีกรร่วม
ผลงาน > รายการโทรทัศน์ > จิคะระอุตะ

รายการจิคะระอุตะ (ญี่ปุ่น: チカラウタ; โรมาจิ: Chikarauta) ออกอากาศทางช่อง Nippon Television Networks ในวันอาทิตย์ เวลา 17:00-17:25 น. (ตามเวลาประเทศญี่ปุ่น) โดย โคยาม่า เคอิจิโร เป็นพิธีกรร่วม
ผลงาน > รายการโทรทัศน์ > เซะไคโนะฮะเตะมาเดะ อิตเตะคิว!

รายการเซะไคโนะฮะเตะมาเดะ อิตเตะคิว! (ญี่ปุ่น: 世界の果てまでイッテQ！; โรมาจิ: Sekainohatemadeittekyū) ออกอากาศทางช่อง Nippon Television Networks ในวันอาทิตย์ เวลา 19:58-20:54 น. (ตามเวลาประเทศญี่ปุ่น) โดย เทโกะชิ ยูยะ นั้นจะได้รับหน้าที่ให้อยู่ในช่วงทำภารกิจ ที่จะให้ไปในประเทศต่างๆทั่วโลก โดยมาทำภารกิจที่ประเทศไทยแล้วถึงสี่ครั้ง ครั้งที่สามได้ทำภารกิจหลายอย่างด้วยกัน เช่น แต่งกายแฟนซีแล้วเดินเดทตามท้องถนนกับม๊าเดี่ยว อภิเชษฐ์ รวมทั้งได้พูดภาษาไทยไว้ว่า 'ผมรักคุณ' อีกด้วย ส่วนในครั้งที่สี่ได้ทำภารกิจแปลก ๆ หลายภารกิจ เช่น กินทุเรียนและต้มยำกุ้งโดยมีพัดลมแรงสูงเป่าหน้า โหนราวเพื่อข้ามคาน เป็นต้น ซึ่งในตอนนี้เทโกชิเองก็ได้กล่าวทักทายเป็นภาษาไทยว่า 'สวัสดีครับ' พร้อมไหว้อีกด้วย
ผลงาน > รายการโทรทัศน์ > นิวส์ เอเวอรี่

(ญี่ปุ่น: news every) ออกอากาศทางช่อง Nippon Television Networks เวลา 15:50-19:00 น. (ตามเวลาประเทศญี่ปุ่น) โดย โคยาม่า เคอิจิโร เป็นผู้ประกาศข่าวร่วมเฉพาะวันจันทร์ อังคาร พฤหัสบดี ในช่วงที่ 1 ส่วนในวันพุธเป็นผู้ประกาศข่าวร่วมในช่วงที่ 1-3 และในวันศุกร์ช่วงแรกเป็นบางครั้ง ซึ่งปัจจุบันโคยาม่าได้ลาออกจากการเป็นพิธีกรร่วมแล้ว
ผลงาน > รายการโทรทัศน์ > ซอกเกอร์เอิร์ธ

รายการซอกเกอร์เอิร์ธ (ญี่ปุ่น: サッカーアース; โรมาจิ: Sakkāāsu) ออกอากาศทางช่อง Nippon TV โดย เทโกะชิ ยูยะ เป็นพิธีกรและพิธีกรภาคสนาม สำหรับการออกอากาศในแต่ละครั้งจะมีการประกาศเป็นครั้งๆไป เนื่องด้วยรายการนี้และเทโกะชินั้นชื่นชอบการเล่นฟุตบอลอย่างมาก จึงทำให้มีเพลงเกี่ยวกับฟุตบอลหลายเพลง โดยเฉพาะเพลงเปิดฟุตบอลชิงแชมป์สโมสรโลกที่ญี่ปุ่นเป็นเจ้าภาพหลายครั้ง รวมทั้งเพลงประกอบรายการในรายการประกาศข่าวฟุตบอลโลก 2014 อีกด้วย ได้แก่ World Quest, Seven Color, -ONE- for the win และ ANTHEM
ผลงาน > รายการวิทยุ

สำหรับรายการวิทยุนั้นจะไม่มีรายการที่ผู้ดำเนินรายการเป็นนิวส์ทั้งวง แต่อาจจะเป็นแขกรับเชิญทั้งวงได้ในบางรายการอย่าง K-Chan NEWS
ผลงาน > รายการวิทยุ > เคจังนิวส์

รายการเคจังนิวส์ (ญี่ปุ่น: KちゃんNEWS; โรมาจิ: K-chan nyūsu) ออกอากาศทาง Nippon Cultural Broadcasting ทุกวันอังคาร เวลา 0:00-0:30 น. (ตามเวลาประเทศญี่ปุ่น) มี โคยาม่า เคอิจิโร เป็นผู้ดำเนินรายการหลัก โดยสมาชิกนิวส์จะสลับสับเปลี่ยนกันมาเป็นแขกรับเชิญทุกสัปดาห์ บางครั้งอาจเป็นนิวส์ทั้งวงโดยเฉพาะเมื่อออกซิงเกิ้ลใหม่ อัลบั้มใหม่ หรือมีคอนเสิร์ต เป็นต้น
ผลงาน > รายการวิทยุ > เทโกะมัสโนะราจิโอะ

รายการเทโกะมัสโนะราจิโอะ (ญี่ปุ่น: テゴマスのらじお; โรมาจิ: Tegomasu no rajio) ออกอากาศทาง MBS Radio ทุกวันพุธ เวลา 23:30-0:00 น. (ตามเวลาประเทศญี่ปุ่น) โดย เทโกะชิ ยูยะ และ มาสึดะ ทาคาฮิสะ  เป็นผู้ดำเนินรายการ
ผลงาน > รายการวิทยุ > มาสึดะ ทาคาฮิสะ มาสเตอร์ฮิต

รายการมาสึดะ ทาคาฮิสะ มาสเตอร์ฮิต (ญี่ปุ่น: 増田貴久 Master Hits; โรมาจิ: Masuda takahisa maisutā hittsu) ออกอากาศทาง bayfm ทุกวันศุกร์ เวลา 23:00-23:30 น. (ตามเวลาประเทศญี่ปุ่น) โดย มาสึดะ ทาคาฮิสะ เป็นผู้ดำเนินรายการ
ผลงาน > รายการวิทยุ > โซระชิเงะ บุ๊ค

รายการโซระชิเงะ บุ๊ค (ญี่ปุ่น: SORASHIGE BOOK) ออกอากาศทาง FM Yogohama ทุกวันอาทิตย์ เวลา 23:00-23:30 น. (ตามเวลาประเทศญี่ปุ่น) โดย คาโต้ ชิเงอากิ เป็นผู้ดำเนินรายการ
ผลงาน > คอลัมน์ออนไลน์ในเจเว็บ > นิวส์ริง

สมาชิกวงจะสลับกันเขียนเวียนกันไปทั้งสี่คนทุกวันพุธ โดยจะกำหนดคำ หรือวลี หรือประโยคที่เป็นหัวข้อในครั้งนั้น ๆ โดยที่อักษรตัวแรกจะต้องเป็นตัวเดียวกันกับตัวสุดท้ายของครั้งก่อน หรือที่ในภาษาญี่ปุ่นเรียกเกมนี้ว่า "ชิริโทริ" (เกมต่อคำ) ในบางครั้งเมื่อถึงครั้งที่ เทโกชิ ยูยะ จะต้องเขียน ก็มักเขียนหลังหรือก่อนวันพุธบ้าง โดยเนื้อหามักเกี่ยวกับวง ผลงาน ความคิด หรือสิ่งที่ต้องการสื่อสารไปยังแฟนคลับ
ผลงาน > คอลัมน์ออนไลน์ในเจเว็บ > เคย์อิจิโร

KEIICHIRO จะเริ่มลงครั้งแรกในวันที่ 1 พฤษภาคม พ.ศ. 2560 เป็นการเขียนสิ่งที่ โคยาม่า เคอิจิโร อยากบอกและความรู้สึกของเขา โดยวันที่จะลงในเจเว็บนั้นจะไม่แน่นอน เขากล่าวว่าเนื่องจากงานที่เยอะขึ้น และการลงในวันจันทร์และศุกร์นั้นห่างไกลกันเกินไป ทำให้จำเป็นต้องยกเลิกคอลัมน์เมมเบอร์ไอ (หรือมักเรียกกันว่า เมมไอ) ไป และเปลี่ยนชื่อใหม่เป็นเคย์อิจิโรแทน โดยการประกาศคอลัมน์ใหม่นี้มีขึ้นในคอลัมน์เมมเบอร์ไอครั้งที่ 1267 วันจันทร์ที่ 21 เมษายน พ.ศ. 2560
ผลงาน > คอลัมน์ออนไลน์ในเจเว็บ > เมมเบอร์ไอ

เมมเบอร์ไอ (M-E-N-A-I) ลงในเจเว็บทุกวันจันทร์และศุกร์ เวลา 18.00 น. เนื้อหาเกี่ยวกับชีวิต ความคิด หรือสิ่งที่เกี่ยวกับสมาชิกในวงนิวส์ เขียนโดย โคยาม่า เคอิจิโร เขาเขียนในคอลัมน์นี้มาถึง 12 ปี ซึ่งจะเขียนในวันศุกร์ที่ 28 เมษายน พ.ศ. 2560 ซึ่งเป็นครั้งที่ 1269 เป็นครั้งสุดท้าย และเปลี่ยนเป็นคอลัมน์เคย์อิจิโรแทน
ผลงาน > คอลัมน์ออนไลน์ในเจเว็บ > ชิเงะอากิโนะคลาวน์

เป็นบล็อกซีรีส์ เขียนโดย คาโต้ ชิเงะอากิ โดยมีเนื้อหาเกี่ยวกับชีวิต ความคิด ประสบการณ์ ผลงาน หรือสิ่งที่เขาต้องการเขียน ไม่มีวันและเวลาที่แน่นอนในการลง ในบางครั้งอาจมีแนบรูปที่เกี่ยวข้องกับเนื้อหาในครั้งนั้นๆด้วย ส่วนใหญ่มักเขียนโดยมีเนื้อหาที่ค่อนข้างยาว นอกจากนี้เขายังเคยเขียนลงคอลัมน์สลับกันระหว่างชิเงะอากิโนะคลาวน์กับนิวส์ริงอีกด้วย
ผลงาน > คอลัมน์ออนไลน์ในเจเว็บ > มัสสึดะ ทาคาฮิสะ โนะ มารุ

บล็อกซีรีส์ เขียนโดย มัสสึดะ ทาคาฮิสะ ไม่มีวันและเวลาที่แน่นอนในการลง โดย มารุ (วงกลม) จะเปลี่ยนเป็นหัวข้อที่เขาต้องการ
แหล่งข้อมูลอื่น

Johnny's net เก็บถาวร 2007-09-28 ที่ เวย์แบ็กแมชชีน
Johnny's Entertainment เก็บถาวร 2016-06-24 ที่ เวย์แบ็กแมชชีน
| ด ค กจอห์นนีและสหาย |
| --- | --- |
ปัจจุบัน:  Arashi  Hey!Say! JUMP  Kanjani 8  KAT-TUN  KinKi Kids  Masahiko Kondō  NEWS  Shonentai  SMAP  Tackey & Tsubasa  TOKIO  V6  Sexy Zone 
ชั่วคราว:  J-Friends  Kitty GYM  Matchy with Question?  The Shigotonin  Shūji to Akira  Tegomass  Toraji Haiji  Trio the Shakiin 
Trainees:  Johnny's Jr.  Yuma Nakayama w/B.I.Shadow 
วงในอดีต:  Four Leaves  The Good-Bye  Hikaru Genji  Hiromi Go  Johnnys  Ninja  Otokogumi  Shibugakitai 
เว็บไซต์อย่างเป็นทางการ
เรกูล่า โชว์

| เรกูล่า โชว์ |
| --- | --- |
โลโก้ของซีรีส์
ประเภท: ตลกร้าย  นวนิยายวิทยาศาสตร์  การเสี่ยงภัย  จินตนิมิต
สร้างโดย: เจ.จี. ควินเทล
เสียงของ: เจ.จี. ควินเทล  วิลเลียม ซาลิเยร์  แซม มาริน  เจฟฟ์ เบนเน็ตต์  มาร์ค ฮามิลล์
ผู้ประพันธ์ดนตรีแก่นเรื่อง: เจ.จี. ควินเทล
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 8
จำนวนตอน: 245
การผลิต
ผู้อำนวยการผลิต: เจ.จี. ควินเทล  เคอร์ติส เลอลาช  เจนนิเฟอร์ เพลฟรีย์  ไบรอัน เอ. มิลเลอร์  ร็อบ ซอร์เชอร์
ผู้อำนวยการสร้าง: เจเน็ต ไดมอน (รุ่น 1–3)  ไรอัน สเลเตอร์ (รุ่น 3–8)
ความยาวตอน: 11 นาที
ออกอากาศ
เครือข่าย: การ์ตูนเน็ตเวิร์ค
ออกอากาศ: 6 กันยายน พ.ศ. 2553 – 16 มกราคม พ.ศ. 2560
เรกูล่า โชว์ (อังกฤษ: Regular Show) เป็นการ์ตูนทางช่องการ์ตูนเน็ตเวิร์ก ออกอากาศตอนแรกวันที่ 6 กันยายน พ.ศ. 2553 - ตอนสุดท้ายวันที่ 16 มกราคม พ.ศ. 2560
เรื่องราว

เป็นเรื่องราวของ Mordecai (แอนโธโปมอร์ฟิกนกบลูเจย์) กับ Rigby (แอนโธโปมอร์ฟิกแร็กคูน) ที่ทํางานในสวนสาธารณะและพยายามสนุกสนานอยู่เสมอ ทั้งสองทํางานภายใต้เจ้านายของพวกเขา Benson, แอนโธโปมอร์ฟิกเครื่องกัมบอลพร้อมกับเยติอมตะ Skips, และภายใต้การจับตามองของผู้จัดการของพวกเขา Pops, ชายชราที่มีหัวเหมือนอมยิ้ม พวกเขายังทํางานร่วมกับชายอ้วนสีเขียวชื่อ Muscle Man และผีชื่อ High Five Ghost ซีรีส์มุ่งเน้นไปที่ความพยายามของโมรเดคัยและริกบี้ที่จะสนุกมากกว่าการทํางาน แต่พวกเขามักจะต้องจ่ายผลที่ตามมาจากการกระทําของพวกเขา ด้วยเหตุนี้ โมรเดคัยและริกบี้จึงเริ่มต้นการผจญภัยที่แปลกประหลาด เหนือจริงและเหนือธรรมชาติ
ตัวละครหลัก > มอร์ดี้ไคน์

นกบลูเจย์ ตัวละครเอกของเรื่องที่ 1 ทำงานเป็นลูกจ้างในสวน เคยมีแฟนอยู่สองชื่อ Margaret และ CJ  และมีแฟนและภรรยาชื่อ Stef
ตัวละครหลัก > ริกบี้

แร็กคูน ตัวละครเอกของเรื่องที่ 2 ทำงานเป็นลูกจ้างในสวน มีน้องชายชื่อ Don มีแฟนแและภรรยาชื่อ Eileen
ตัวละครหลัก > Benson Dunwoody

เครื่องกัมบอล ผู้จัดการสวน เคยมีแฟนชื่อ Audrey และมีแฟนและภรรยาชื่อ Pam
ตัวละครหลัก > Pops/Mega Kranus

ลูกบุญธรรมของ Mr. Maellard อาศัยอยู่ในสวน มีน้องชายชื่อ Anti-Pops
ตัวละครหลัก > Skips/Walks

เยติ ทำงานให้สวน เคยมีแฟนชื่อ Mona
ตัวละครหลัก > Muscle Man/Mitch Sorenstein

ชายผิวเขียวอ้วนวัย 25 ปี ที่เป็นเพื่อนซี้ของ High Five Ghost ทำงานในสวน มีแฟนแและภรรยาชื่อ Starla เขาเป็นชาวยิวและเฉลิมฉลอง ฮานุกกะห์
ตัวละครหลัก > High Five Ghost

ผี เพื่อนซี้ของ Muscle Man ทำงานในสวน มีน้องชายชื่อ Low Five Ghost มีแฟนแและภรรยาชื่อ Celia
ตัวละครเสริม > Thomas/Nikolai

แพะสายลับรัสเซียที่ทํางานในสวนเป็นเด็กฝึกงานของสวน
ตัวละครเสริม > Margaret

นกโรบินอเมริกัน แฟนคนแรกของ Mordecai
ตัวละครเสริม > Audrey

แฟนของ Benson Dunwoody
ตัวละครเสริม > Starla

แฟนและภรรยาของ Muscle Man
ตัวละครเสริม > Mr. Maellard

เจ้าของสวน
ตัวละครเสริม > CJ

มนุษย์เมฆ แฟนคนที่สองของ Mordecai
ตัวละครเสริม > Eileen

แฟนและภรรยาของ Rigby
ศัตรู > Anti-Pops/Malum Kranus

ศัตรูหลักในซีซันท้ายๆ และเป็นน้องชายของ Pops
ศัตรู > Gene

ผู้จัดการสวนคู่แข่ง
ดูเพิ่ม

การ์ตูนเน็ตเวิร์ก
การ์ตูนเน็ตเวิร์ค ประเทศไทย
การ์ตูนเน็ตเวิร์คเอเชียตะวันออกเฉียงใต้
จำเลยรัก

| --- | --- |

ผู้ประพันธ์: ชูวงศ์ ฉายะจินดา
ประเทศ: ไทย
ภาษา: ไทย
ประเภท: ชีวิต, โรแมนติก
สำนักพิมพ์: แพร่พิทยา (พิมพ์ครั้งแรก)
วันที่พิมพ์: พ.ศ. 2503-2505 (ตีพิมพ์เป็นตอนๆ) พ.ศ. 2505 (พิมพ์ครั้งแรก)
ชนิดสื่อ: สิ่งพิมพ์
จำเลยรัก เป็นบทประพันธ์ของ ชูวงศ์ ฉายะจินดา เป็นนวนิยายในปี พ.ศ. 2503 ตีพิมพ์ในเดลิเมล์วันจันทร์ ระหว่างปีพุทธศักราช 2503 - 2505  เป็นเรื่องราวของความแค้นของ หฤษฎ์ พี่ชายที่ต้องสูญเสียน้องชายของตนเอง และเขาโกรธแค้นหญิงสาวต้นเหตุ ถึงกับจับตัวมาลงโทษเพื่อให้หายแค้น โดยไม่รู้ว่าจับมาผิดคน ไปจับโศรยา แต่เกิดความรักกันจึงได้แต่งงานกัน สุดท้ายหฤษฎ์ยอมรับทุกคำบัญชาของโศรยา นับจากนี้ตราบจนชั่วชีวิต บทประพันธ์นี้มีการนำมาสร้างเป็นภาพยนตร์และละครโทรทัศน์อีกหลายต่อหลายครั้ง โดยแต่ละครั้งก็ได้รับความนิยมอย่างดี
ภาพยนตร์และละครโทรทัศน์

จำเลยรัก ถูกนำมาสร้างเป็นภาพยนตร์และละครโทรทัศน์แล้วหลายครั้ง ได้แก่
ภาพยนตร์และละครโทรทัศน์ > ภาพยนตร์

พ.ศ. 2506 จำเลยรัก ถูกสร้างเป็นภาพยนตร์ครั้งแรก สร้างโดย พิษณุภาพยนตร์ โดย วิจารณ์ ภักดีวิจิตร เป็นผู้อำนวยการสร้าง กำกับโดย คุณาวุฒิ เข้าฉายครั้งแรกเมื่อวันที่ 26 กรกฎาคม พ.ศ. 2506 ฉายที่โรงภาพยนตร์เฉลิมกรุง นำแสดงโดย
มิตร ชัยบัญชา รับบท หฤษฎ์
พิศมัย วิไลศักดิ์ รับบท โศรยา
อมรา อัศวนนท์ รับบท ศันสนีย์
ประจวบ ฤกษ์ยามดี รับบท ธวัชชัย
พ.ศ. 2521 นำกลับมาสร้างใหม่เป็นครั้งที่สอง กำกับโดย เผด็จ ภักดีวิจิตร สร้างโดย บางกอกการภาพยนตร์ โดย สรวงสุดา ชลลัมพี เป็นผู้อำนวยการสร้าง เข้าฉายครั้งแรกวันที่ 2 ธันวาคม พ.ศ. 2521 ฉายที่โรงหนังโคลีเซี่ยม นำแสดงโดย
ไพโรจน์ สังวริบุตร รับบท หฤษฎ์
เนาวรัตน์ ยุกตะนันท์ รับบท โศรยา
ทาริกา ธิดาทิตย์ รับบท ศันสนีย์
เศรษฐา ศิระฉายา รับบท ธวัชชัย
ภาพยนตร์และละครโทรทัศน์ > ละครโทรทัศน์

พ.ศ. 2517 ถูกทำเป็นละครออกอากาศทาง สถานีโทรทัศน์ไทยทีวีช่อง 4 นำแสดงโดย
สอาด เปี่ยมพงษ์สานต์ รับบท หฤษฎ์
กนกวรรณ ด่านอุดม รับบท โศรยา
นงลักษณ์ โรจนพรรณ รับบท ศันสนีย์
พ.ศ. 2523 ถูกทำเป็นละครออกอากาศทาง สถานีวิทยุโทรทัศน์กองทัพบกช่อง 5 สร้างโดย รัชฟิล์มทีวี นำแสดงโดย
วิฑูรย์ กรุณา รับบท หฤษฎ์
ปนัดดา โกมารทัต รับบท โศรยา
อัญชลี ไชยศิริ รับบท ศันสนีย์
เอกลักษณ์ ยลระบิล รับบท ธวัชชัย
หทัยรัตน์ อมตวณิชย์
พ.ศ. 2531 ถูกทำเป็นละครออกอากาศทาง สถานีโทรทัศน์สีกองทัพบกช่อง 7 สร้างโดย ดาราวิดีโอ กำกับการแสดงโดย มานพ สัมมาบัติ นำแสดงโดย
ลิขิต เอกมงคล รับบท หฤษฎ์
สาวิตรี สามิภักดิ์ รับบท โศรยา
ชไมพร จตุรภุช รับบท ศันสนีย์
ยอดมนู ภมรมนตรี รับบท ธวัชชัย
ไพโรจน์ ใจสิงห์
อำภา ภูษิต รับบท ละมุน
ชนาภา นุตาคม รับบท ใจดี
รัชนี จันทรังษี
พิราวรรณ ประสพศาสตร์ รับบท แม่ศันสนีย์
รุ่งกานดา เบญจมาภรณ์ รับบท เจิดศรี
พ.ศ. 2541 ถูกทำเป็นละครออกอากาศทาง สถานีโทรทัศน์สีกองทัพบกช่อง 7 สร้างโดย ดาราวิดีโอ กำกับการแสดงโดย มานพ สัมมาบัติ นำแสดงโดย
จอห์น รัตนเวโรจน์ รับบท หฤษฎ์
กุลสตรี ศิริพงษ์ปรีดา รับบท โศรยา
มยุริญ ผ่องผุดพันธ์ รับบท ศันสนีย์
โชคชัย เจริญสุข รับบท ธวัชชัย
พ.ศ. 2551 ถูกทำเป็นละครออกอากาศทาง สถานีวิทยุโทรทัศน์ไทยทีวีสีช่อง 3 สร้างโดย เมคเกอร์ วาย กำกับการแสดงโดย กฤษณ์ ศุกระมงคล นำแสดงโดย
อธิชาติ ชุมนานนท์ รับบท หฤษฎ์
ทักษอร ภักดิ์สุขเจริญ รับบท โศรยา
รินลณี ศรีเพ็ญ รับบท ศันสนีย์
ชาตโยดม หิรัญยัษฐิติ รับบท ธวัชชัย
เพลงจำเลยรัก

จำเลยรัก มีเพลงประกอบในชื่อเดียวกัน เนื้อร้องแต่งโดย ชาลี อินทรวิจิตร เรียบเรียงโดย สมาน กาญจนผลิน  เพลงกับเนื้อเรื่องไปด้วยกัน แต่งการเนื้อหาของบทประพันธ์จึงเข้ากันดี เพลงนี้เป็นเพลงประกอบภาพยนตร์หรือละครเรื่องนี้เสมอ ไม่ว่าจะนำมาสร้างใหม่กี่ครั้งก็ตาม
เพลงจำเลยรัก มีผู้ขับร้องเปลี่ยนไปตามยุคสมัย ในแต่ละเวอร์ชัน ดังนี้
สวลี ผกาพันธุ์ (ภาพยนตร์ พ.ศ. 2506 และละครโทรทัศน์ พ.ศ. 2517)
ศรวณี โพธิเทศ (ภาพยนตร์ พ.ศ. 2521)
นงลักษณ์ โรจนพรรณ (ละครโทรทัศน์ พ.ศ. 2523)
พัชรา แวงวรรณ (โอเวชั่น รักไม่รู้จบ พ.ศ. 2529)
พุ่มพวง ดวงจันทร์ (อัลบั้มชุด กล่อม พ.ศ. 2530)
นิตยา บุญสูงเนิน (อัลบั้มชุด นิด สเปเชียล คอเลคชั่น พ.ศ. 2531
วัชราภรณ์ สุขสวัสดิ์ (ละครโทรทัศน์ พ.ศ. 2531)
อรวี สัจจานนท์ (อัลบั้ม เพชรน้ำหนึ่ง ชุดที่ 5 พ.ศ. 2539 , ประกายแก้วชุดที่ 1 พ.ศ. 2547)
พัชริดา วัฒนา (ละครโทรทัศน์ พ.ศ. 2540-41 )
พิมพ์โพยม เรืองโรจน์ (อัลบั้มชุด ซอสามสาย พ.ศ. 2540)
วรกาญจน์ โรจนวัชร (ละครโทรทัศน์ พ.ศ. 2551)
แหล่งข้อมูลอื่น

เกร็ดจากนวนิยาย จำเลยรัก
ภาพยนตร์ จำเลยรัก พ.ศ. 2521
ละครโทรทัศน์ จำเลยรัก พ.ศ. 2531
ละครโทรทัศน์ จำเลยรัก พ.ศ. 2541
ละครโทรทัศน์ จำเลยรัก พ.ศ. 2551 ที่สยามโซน
บางกะเจ้า

ภาพบางกะเจ้าจากดาวเทียมแลนด์แซต 8
บางกะเจ้า หรือที่เรียกกันว่า กระเพาะหมู เป็นเกาะเทียมที่เกิดจากคุ้งแม่น้ำเจ้าพระยาโดยมีคลองลัดโพธิ์เชื่อมแม่น้ำทางทิศตะวันตก บางกะเจ้าตั้งอยู่ทางตอนใต้ของกรุงเทพมหานคร ในอำเภอพระประแดง จังหวัดสมุทรปราการ เกาะนี้ครอบคลุมพื้นที่ 16 ตารางกิโลเมตร (6.2 ตารางไมล์) ยังคงเป็นพื้นที่เกษตรกรรมที่มีประชากรอาศัยไม่หนาแน่น ในบางครั้งได้รับการขนานนามว่า "ปอดสีเขียว" ของกรุงเทพ ปี พ.ศ. 2549 นิตยสาร ไทม์เอเชีย ฉบับ Best of Asia ได้ยกย่องให้บางกะเจ้าเป็นปอดกลางเมืองที่ดีที่สุดในเอเชีย (best urban oasis) ผู้คนที่มาบางกะเจ้ามักมาสัมผัสธรรมชาติและปั่นจักรยานชมวิว และมีการเปิดตลาดบางน้ำผึ้งในช่วงวันหยุดเสาร์-อาทิตย์ และยังเป็นที่ตั้งของสวนสาธารณะและสวนพฤกษชาติศรีนครเขื่อนขันธ์ มีพื้นที่ประมาณ 200 กว่าไร่ และพิพิธภัณฑ์ปลากัดไทย
บางกะเจ้าประกอบด้วย 6 ตำบล คือ ตำบลทรงคนอง ตำบลบางกระสอบ ตำบลบางน้ำผึ้ง ตำบลบางยอ ตำบลบางกะเจ้า และตำบลบางกอบัว
ที่มาของชื่อ

คำว่า กะเจ้า มีความหมายว่า นกยาง หรือ นกกระยาง น่าจะมาจากเมื่อก่อนมีนกกระยางอาศัยอยู่บริเวณนี้จำนวนมาก บางกะเจ้ายังมีอากาศร่มเย็นเป็นธรรมชาติ เหมาะสำหรับตั้งบ้านเรือนเพื่ออยู่อาศัย ฝั่งตรงข้ามของบางกะเจ้าคือช่องนนทรีและพระโขนง ในอดีตมีเหล่าขุนนางอาศัยอยู่จำนวนมาก หญิงสมัยก่อนนิยมไว้ผมสูงรัดเกล้า ได้มีการอพยพหนีมายังบางกะเจ้าด้วยเหตุผลไม่แน่ชัด ผ่านทางคลองสายหนึ่ง ซึ่งชาวบ้านเรียก ช่องนางหนี ก่อนจะเปลี่ยนมาเป็น ช่องนนทรี ส่วนพื้นที่ริมคลองที่ได้อพยพมา เรียกชนกลุ่มนี้ว่า "บางบ้านเจ้า" หรือ "คลองรัดเกล้า" เมื่อเวลาเปลี่ยนไปเรียก "บางรัดเกล้า" หรือ "บางบ้านเจ้า" จึงเปลี่ยนเป็น "บางกะเจ้า"
ส่วนอีกความหมายหนึ่ง มาจาก ปอกระเจา คือ ต้นกระเจา ที่ชาวบ้านใช้ปอกระเจาทำเชือก สันนิษฐานได้จากชื่อวัดบางกระสอบที่ตั้งอยู่ในบางกะเจ้า